**Peregrinări de Toamnă**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Peregrinări de Toamnă

Se duc iar păsările călătoare

În zborul lor, spre miază-zi

Un timp pentru-a sălăşlui

În ţări cu locuri primitoare,

Cu hrană din destul şi soare

De trebuinţă fiind, a vieţui.

Se duc, şi-o tainică tristeţe

În urma lor, lasă plecând,

Când în stoluri trec pe rând

Spre alte ţări, cu alte feţe,

Cu-alte nuanţe-n frumuseţe

Sub codrii altfel fremătând.

Sub călduroase, dulci priviri

Sunt petrecute-n depărtări

În zborul lung, spre alte ţări,

Cu inimi calde... de-amintiri

Că s-or re-ntoarce-n ciripiri,

Prin glasuri vesele-n cântări.

Căci ca şi omul, sunt legate

De plaiuri unde s-au născut,

De locuri unde-au petrecut

În bălţi cu stuf şi-ape curate,

Cu mii de cuiburi presărate

Unde trăind, puii-au crescut.

Din nou cu drag, vor reveni

După ce iarna grea ne lasă

Cu atmosfera ei geroasă...

Atunci în cârduri vor porni

În zborul lung din miază-zi,

Pentru-a ajunge, iar acasă.

Flavius Laurian Duverna

20 septembrie 2013